## Pravilnik o vremenu trajanja izobrazbe, programu izobrazbe i ispita za stjecanje zvanja ovlaštenog upravitelja mirovinskim fondovima

### NN 57/2001 (27.6.2001.), Pravilnik o vremenu trajanja izobrazbe, programu izobrazbe i ispita za stjecanje zvanja ovlaštenog upravitelja mirovinskim fondovima

# AGENCIJA ZA NADZOR MIROVINSKIH FONDOVA I OSIGURANJA

if !supportEmptyParas endif

923

Na teme­lju članka 14. stavka 6. Zakona o obveznim i do­bro­vo­ljnim mirovinskim
fondovima (»Narodne novine«, broj 49/99 i 63/00), Savjet Agencije za nadzor
mirovinskih fondova i osigura­nja na sjednici održanoj 18. lip­nja 2001.
godine, donio je

## PRAVILNIK

### O VREMENU TRAJANJA IZOBRAZBE, PROGRAMU IZOBRAZBE I ISPITA ZA STJECANJE ZVANJA OVLAŠTENOG UPRAVITELJA MIROVINSKIM FONDOVIMA

Članak 1.

(1) Za zainteresirane osobe
koje ispu­njavaju uvjete iz članka 14. stavka 2. Zakona o obveznim i dobrovo­ljnim
mirovinskim fon­dovima, Agencija za nadzor mirovinskih fondova i osigura­nja (u
da­lj­njem tekstu: Agencija) organizira stručni seminar za izobrazbu i polaga­nje
ispita za stjeca­nje zva­nja ovlaštenog upravite­lja mirovinskim fondovima.

(2) Stručni seminar za
izobrazbu za stjeca­nje zva­nja ovlaš­te­nog upravite­lja mirovinskim fondovima
traje najma­nje 120 sati.

(3) Kandidati plaćaju naknadu
za pohađa­nje stručnog seminara i polaga­nje ispita za stjeca­nje zva­nja
ovlaštenog upravite­lja miro­vinskim fondovima. Odluku o visini naknade
utvrđuje Savjet Agencije uz odobre­nje Vlade Republike Hrvatske.

Članak 2.

Program stručnog seminara
obuhvaća područja ekonomije, financija, bankarstva, poslovnog uprav­lja­nja,
računovodstva i pravnih propisa iz područja trgovačkih društava, tržišta
kapitala i mirovinskog osigura­nja.

Članak 3.

(1) Agencija raspisuje javni
poziv za podnoše­nje prijava za pohađa­nje stručnog seminara. U javnom pozivu
odredit će se vrijeme, mjesto i traja­nje stručnog seminara i rok za podnoše­nje
prijave (Obrazac br. 1).

(2) Nakon prikup­ljenih
prijava, Agencija utvrđuje listu kandidata o polaznicima stručnog seminara.

(3) Kandidate s utvrđene
liste, Agencija će izvijestiti o programu seminara, predavačima i potrebnoj
literaturi.

(4) Kandidate koji ne ispu­njavaju
uvjete iz stavka 1. ovoga članka, Agencija će pisano izvijestiti.

Članak 4.

(1) Po završetku
stručnog seminara kandidati mogu pristupiti polaga­nju ispita za stjeca­nje zva­nja
ovlaštenog upravite­lja mirovinskim fondovima, najkasnije u roku od 6 (šest)
mjeseci od završetka stručnog seminara.

(2) Prijave za
polaga­nje ispita iz stavka 1. ovoga članka kandidati podnose Agenciji (na
Obrascu br. 2).

(3) Ispit iz
stavka 1. ovoga članka sastoji se od pisanog i usmenog dijela.

(4) Pisani dio
ispita kandidat polaže pod šifrom. Pisani dio testa sastoji se od zaokruživa­nja
jednog točnog odgovora od više ponuđenih na postav­ljeno pita­nje. Kandidat
koji ispravno odgovori na najma­nje 70% postav­ljenih zadataka pristupa usmenom
dijelu ispita.

(5) Usmeni dio ispita provodi
Ispitno povjerenstvo čije članove imenuje i razrješuje ravnate­lj Agencije.

Članak 5.

(1) Kandidatima
koji uspješno polože sve predmete, izdaje se uvjere­nje o položenom stručnom
ispitu za stjeca­nje zva­nja ovlaš­te­nog upravite­lja mirovinskim fondovima.
Oblik i sadržaj uvjere­nja otisnuti su na Obrascu 3.

(2) Kandidati koji
nisu položili najviše dva predmeta imaju pravo na popravni ispit u roku od 60
(šezdeset) dana od dana po­la­ga­nja ispita.

(3) Kandidati koji nisu
položili tri ili više predmeta, kao i kandidati koji na ponov­ljenom ispitu ne
polože tri predmeta, ne mogu pristupiti ponav­lja­nju ispita.

Članak 6.

(1) Agencija će
izdati licencu za uprav­lja­nje mirovinskim fondovima osobi koja je položila
stručni ispit. Sadržaj i oblik licence otisnut je na Obrascu 4.

(2) Agencija će
izdati licencu za uprav­lja­nje mirovinskim fondovima i osobi koja nije
polagala stručni ispit, ukoliko je ta oso­ba stekla licencu za isto zva­nje u
nekoj od zema­lja članica OECD-a.

(3) Osobama iz stavka 2.
ovoga članka Agencija će izdati licencu u roku od 30 dana od dana zaprima­nja
zahtjeva.

(4) Visinu naknade za izdava­nje
licence iz stavka 3. ovoga član­ka, utvrđuje Savjet Agencije uz odobre­nje
Vlade Republike Hrvatske.

Članak 7.

Agencija će zainteresiranoj
osobi obnoviti licencu pod s­lje­de­ćim uvjetima:

– ako se osoba, koja ima zva­nje
ovlaštenog upravite­lja mirovinskim fondovima, ponaša paž­njom savjesnog
gospodarstvenika u poslovima uprav­lja­nja fondom,

– ako osoba, koja ima zva­nje
ovlaštenog upravite­lja mirovinskim fondom, nije djelovala suprotno interesima
članova mirovinskog fonda,

– ako je tijekom obav­lja­nja
dužnosti upravite­lja mirovinskim fondovima sudjelovala na stručnim seminarima
koje organizira Agencija i za koje Agencija unaprijed propisuje bodovnu
vrijednost za odnosnu godinu.

Članak 8.

(1) Agencija vodi evidenciju
o kandidatima koji su pohađali seminare, kandidatima koji su položili stručni
ispit kao i o izdanim i verificiranim licencama.

(2) Upisnici se čuvaju trajno
u Agenciji.

Članak 9.

(1) Iznimno od odredbi ovoga
Pravilnika, a radi i početka osniva­nja mirovinskih društava za uprav­lja­nje
mirovinskim fondovima, Agencija može izdati privremenu licencu za uprav­lja­nje
mi­ro­vinskim fondovima i prije položenog ispita za stjeca­nje zva­nja
ovlaštenog upravite­lja mirovinskim fondovima. Sadržaj i oblik privremene
licence otisnut je na Obrascu br. 5.

(2) Privremena licenca može
se izdati samo onim kandidatima koju su prijavili pohađa­nje stručnog seminara
i koji su na utvrđenoj listi kandidata iz članka 3. stavka 2. ovoga Pravilnika.

(3) Privremenu licencu izdaje
Agencija na prijedlog povje­renstva za izdava­nje privremene licence koje­ga
imenuje ravnate­lj Agencije.

(4) Privremena licenca
vrijedi od dana izdava­nja do dana stje­ca­nja licence iz članka 6. ovoga
Pravilnika. Licencu iz članka 6. ovoga Pravilnika kandidat mora steći u roku od
60 dana od dana početka provedbe prvog ispita za stjeca­nje zva­nja ovlaštenog
up­ra­vite­lja mirovinskim fondovima.

(5) Nosite­lju privremene
licence za uprav­lja­nje mirovinskim fondovima koji ne položi ispit u roku iz
stavka 4. ovoga članka, prestaje ovlašte­nje upravite­lja mirovinskim
fondovima.

Članak 10.

Obrasci
iz članka 3., 4., 6. i 9. sastavni su dio ovoga Pravilnika.

Članak 11.

Ovaj Pravilnik stupa na snagu
osmog dana od objave u »Narodnim novinama«.

Klasa: 011-01/01-01/07
Urbroj: 5698-02
Zagreb, 18. lip­nja 2001.

Predsjednik Savjeta
**dr. sc. Vladimir Lasić,** v. r.

if !supportEmptyParas endif

![](dodatni/360315.gif)
![](dodatni/360316.gif)
![](dodatni/360317.gif)
![](dodatni/360318.gif)
![](dodatni/360319.gif)

Pravilnik, NN 57/2001-923